Liga národov UEFA 2026/2027

Liga národov UEFA 2026/2027 bude piatou sezónou Ligy národov UEFA, medzinárodnej futbalovej súťaže, ktorej sa zúčastnia mužské národné tímy členských asociácií UEFA. Súťaž sa bude konať od 21. septembra do 17. novembra 2026 (ligová fáza), od 22. do 30. marca 2027 (štvrťfinále Ligy A a play-off Ligy A/B a B/C), od 9. do 13. júna 2027 (finále Ligy národov) a od 23. do 28. marca 2028 (play-off Ligy C/D).

Obhajcom titulu je Portugalsko, ktoré vyhralo finále z roku 2025. Finále vyhralo nad Španielskom 5:3 na penalty po remíze 2:2 po predĺžení.

 Formát 
Národné tímy UEFA budú rozdelené do štyroch líg, pričom v ligách A, B a C bude šestnásť tímov, rozdelených do štyroch skupín po štyroch tímoch, zatiaľ čo v lige D bude šesť tímov rozdelených do dvoch skupín po troch. Tímy budú rozdelené do líg na základe celkového poradia finále Ligy národov UEFA v sezóne 2024/2025. Každý tím odohrá vo svojej skupine šesť zápasov, s výnimkou tímov z ligy D, ktoré budú hrať štyri zápasy, pričom sa použije systém doma-vonku v dňoch od septembra do novembra 2026.

V najvyššej divízii, lige A, postúpia víťazi a druhí tímy skupín do štvrťfinále, ktoré sa bude hrať doma-vonku na dva zápasy v marci 2027. V každom zápase sa víťazi skupín stretnú s tímom z inej skupiny, pričom víťaz skupiny bude hostiť odvetu. Štyria víťazi štvrťfinále sa kvalifikujú na finálový turnaj Ligy národov, ktorý pozostáva z dvoch semifinále, zápasu o tretie miesto a finále. Párovanie v semifinále sa určí žrebom. Hostiteľskú krajinu vyberie, najlepšie spomedzi štyroch kvalifikovaných tímov, výkonný výbor UEFA, pričom víťazi finále budú korunovaní ako šampióni Ligy národov.

Tímy tiež súťažia o postup a zostup do vyššej alebo nižšej ligy. Víťazi skupín v ligách B, C a D postupujú priamo, zatiaľ čo posledné tímy z každej skupiny v ligách A a B priamo zostupujú. Keďže liga C má štyri skupiny, zatiaľ čo liga D má iba dve, dva najhoršie umiestnené tímy z ligy C automaticky zostúpia. Súťaž bude zahŕňať aj play-off o postup/zostup po ligovej fáze, kde sa tímy z Ligy A na treťom mieste stretnú s tímami z Ligy B, tímy z Ligy B na treťom mieste s tímami z Ligy C a dva najlepšie umiestnené tímy z Ligy C na štvrtom mieste s tímami z Ligy D. Zápasy sa budú hrať doma a vonku na dva zápasy v marci 2027 (Liga A/B a B/C) a v prípade potreby aj v marci 2028 (Liga C/D), pričom víťazi postúpia do vyššej ligy a porazení do nižšej ligy.new_format_for_uefa_men_s_national_team_competitions

Vo všetkých dvojzápasových dvojiciach hostia odvetu tímy s vyšším umiestnením. Víťazom je tím, ktorý strelí viac gólov v súčte. Ak je súčet gólov rovnaký, hrá sa predĺženie (pravidlo o góloch vonku sa neuplatňuje). Ak skóre zostane po predĺžení rovnaké, o víťazovi sa rozhodne penaltovým rozstrelom.

 Kvalifikácia na Majstrovstvá Európy vo futbale 2028 

Liga národov UEFA 2026/2027 bude spojená s kvalifikáciou na Majstrovstvá Európy vo futbale 2028, čo tímom poskytne ďalšiu šancu kvalifikovať sa na ME 2028. Podľa okolností postúpi do baráže o ME 2028 štyri až deväť tímov z Ligy národov 2026/2027.

 Program Ligy národov 
FázaKoloDátumSkupinová fáza1. kolo21. september – 6. október 20262. kolo3. kolo4. kolo5. kolo9. – 17. november 20266. koloŠtvrťfinále Ligy A,
play-off A/B a B/CPrvé zápasy22. – 30. marec 2027OdvetyFinálový turnajSemifinále9. – 13. jún 2027Zápas o 3. miestoFinálePlay-off C/DPrvé zápasy23. – 28. marec 2028Odvety

 Nasadenie tímov 
Všetkých 55 národných tímov UEFA sa môže prihlásiť do súťaže. 28. februára 2022 však bolo Rusko na neurčito suspendované z účasti v súťažiach UEFA a FIFA kvôli invázii ich krajiny na Ukrajinu. Preto nie je jasné, či sa zúčastnia tohto ročníka Ligy národov.

Tímy, ktoré skončili na 4. mieste vo svojej skupine v ligách A a B, ako aj najhoršie dva štvrté tímy ligy C zo sezóny 2024/2025, zostúpia o ligu nižšie, zatiaľ čo víťazi skupín lig B, C a D postúpia o ligu vyššie. Okrem toho víťazi zápasov o postup/zostup postúpia do príslušnej vyššej ligy, zatiaľ čo porazení budú hrať v nižšej lige. Zostávajúce tímy zostanú vo svojich príslušných ligách.https://editorial.uefa.com/resources/027d-172768727c48-45d6e1772dcc-1000/new_format_for_uefa_men_s_national_team_competitions.pdf

Pri žrebovaní skupín sezóny 2026/2027 budú tímy nasadené na základe celkového poradia finále Ligy národov 2024/2025, ktoré zohľadňuje výsledky z ligovej fázy, vyraďovacej fázy Ligy A a play-off o postup/zostup.

Žrebovanie sa uskutoční začiatkom roka 2026.

Postúpil po predchádzajúcej sezóneZostúpili po predchádzajúcej sezóne*Účasť v play-off o postup/zostup
+Liga AKôšTím11.2.3.4.25.6.7.8.3*9.*10.11.12.413.14.*15.*16.+Liga BKôšTím1*17.*18.19.20.221.22.*23.*24.3*25.*26.*27.28.429.30.31.*32.+Liga CKôšTím1*33.34.35.36.237.*38.*39.*40.341.42.43.44.4 alebo*45. alebo*46.47.48.+Liga DKôšTím149.50.2 alebo*51. alebo*52.53.54.
+Vylúčené z podujatiaTím

 Referencie 

 Externé odkazy 
 UEFA.com
 Oficiálna stránka Ligy národov UEFA

Kategória:Futbal v 2026
Kategória:Futbal v 2027
Kategória:Liga národov UEFA